WHA วิ่ง 4% ก่อนขึ้น XD 11 พ.ค. โบรกชี้ลงทุน SO กำไรเพิ่ม 30 ล้าน/ปี
WHA วิ่งแรง 4% ราคาแตะ 4.58 บ. คาดนักลงทุนเข้าซื้อเก็งกำไรก่อนขึ้น XD 11 พ.ค.นี้ ปันผล 0.1003 บ./หุ้น โบรกมอง “บวก” ลงทุน SO คาดกำไรเพิ่ม 30 ล้านบาท/ปี แนะนำ “ซื้อ” ราคาเป้า 4.80 บ. จับตาแผนต่อยอดธุรกิจร่วมกัน
WHA วิ่ง 4% คาดนักลงทุนเข้าซื้อเก็งกำไรก่อนขึ้น XD 11 พ.ค.นี้ ปันผล 0.1003 บ./หุ้น โบรกมอง “บวก” ลงทุน SO คาดกำไรเพิ่ม 30 ล้านบาท/ปี
8 พ.ค. 2566

ผู้สื่อข่าวรายงานว่า วันนี้ (8 พ.ค.66) ราคาหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 16:28 น. อยู่ที่ระดับ 4.60 บาท บวก 0.18 บาท หรือ 4.07% สูงสุดที่ระดับ 4.60 บาท ต่ำสุดที่ระดับ 4.44 บาท ด้วยมูลค่าซื้อขาย 302.41 ล้านบาท

ทั้งนี้ บล.บัวหลวง ระบุในบทวิเคราะห์ มีมุมมองเชิงบวกต่อกรณี WHA เข้าลงทุนใน SO และคาดว่าจะสร้างผลบวกเชิงจิตวิทยาต่อราคาหุ้น โดยยังคงคำแนะนำ “ซื้อ” ต่อ WHA ด้วยราคาเป้าหมาย 4.80 บาท
โดย SO เป็นบริษัทที่ประกอบธุรกิจใน 2 กลุ่มธุรกิจหลัก ได้แก่ ธุรกิจให้บริการจัดหาบุคลากร และ ธุรกิจให้เช่าและบริการรถยนต์ SO มีรายได้ต่อปีราว 2 พันล้านบาท และกำไรราว 170 ล้านบาท ระหว่างปี 64-65 มูลค่าเงินลงทุนรวมอยู่ที่ 912 ล้านบาท หรือคิดเป็น 8.17 บาทต่อหุ้น ซึ่งต่ำกว่าราคาหุ้น SO หลังคิดผลของ dilution WHA มีเงินสด ณ สิ้นปี 65 อยู่ที่ 7.1 พันล้านบาท การลงทุนดังกล่าวไม่มีความจำเป็นต้องเพิ่มทุนหรือกู้ยืมเงินแต่อย่างใด ด้วยสมมติฐานว่า WHA เงินสด 100% ในการเข้าทำธุรกรรมดังกล่าว อาจส่งผลให้เกิดการปรับประมาณการกำไรขึ้น 30 ล้านบาทต่อปี และอาจคิดเป็น upside ต่อราคาเป้าหมายได้ราว 0.05 บาท
ทั้งนี้ เนื่องจากมองว่าธุรกิจของ WHA และ SO มีความเกี่ยวเนื่องและอาจส่งเสริมซึ่งกันและกัน จึงอาจมี upside นอกเหนือจากที่ได้คำนวณเบื้องต้นจาก synergy ที่อาจจะเกิดขึ้นในอนาคต รวมทั้งการนำเงินสดที่ได้จากการเพิ่มทุนไปลงทุนต่อของ SO
นอกจากนั้น บริษัทฯ เตรียมขึ้นเครื่องหมาย XD วันที่ 11 พ.ค.66 โดยจะจ่ายเงินปันผลในอัตรา 0.1003 บาท/หุ้น กำหนดจ่ายเงินปันผลในวันที่ 25 พ.ค.66